《题金元鼎至乐堂》
宋代·韩元吉

百岁休论七十稀，羡君林壤得熙怡。
赋归已久同元亭，至乐真能慕启期。
一壑过人聊自足，万钟于我亦何思。
故应不羡纡朱贵，带索行歌世未知。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。